**ΤΕΧΝΙΚΕΣ ΠΡΟΔΙΑΓΡΑΦΕΣ ΕΡΓΑΣΙΩΝ ΕΠΙΣΚΕΥΗΣ ΑΡΔΕΥΤΙΚΟΥ ΔΚΤΥΟΥ ΚΑΙ ΤΟΥ ΑΥΤΟΜΑΤΙΣΜΟΥ ΤΟΥ**

Το υφιστάμενο αρδευτικό σύστημα αποτελείται από:

* ένα (1) αυτόματο ηλεκτρονικό προγραμματιστή ΑCC - 1200 της εταιρείας Hunter.
* 38 ηλεκτροβάνες HPV της εταιρείας Hunter διασκορπισμένες σε 16 φρεάτια εντός του κήπου.
* σε κάθε φρεάτιο υπάρχουν εγκατεστημένοι αποκωδικοποιητές ICD (Decoder) της εταιρείας Hunter κατάλληλοι για οδήγηση των ηλεκτροβανών. Όλοι οι αποκωδικοποιητές είναι λειτουργικοί.
* υδραυλικό δίκτυο σωληνώσεων με εκτοξευτήρες για πότισμα του γκαζόν και σταλακτοφόρους σωλήνες για τα υπόλοιπα φυτά.

Η συνολική επιφάνεια φυτοκάλυψης είναι περίπου 5.000 τ.μ. και αποτελείται από γκαζόν, λουλούδια και φυτά χαμηλής βλάστησης.

Μετά από έλεγχο που έχει πραγματοποιηθεί διαπιστώθηκε ότι ο προγραμματιστής ΑCC - 1200 παρουσιάζει σημαντική βλάβη και η επισκευή του κρίνεται μη επισκευάσιμη.

Ο εξουσιοδοτημένος αντιπρόσωπος Υδραυλίς ΕΠΕ στην Ελλάδα της εταιρείας HUNTER INDUSTRIES προτείνει την εγκατάσταση του νεότερου μοντέλου ACC2-75-DP πλήρως συμβατό.

Οι εργασίες θα εκτελεστούν στο περιβάλλοντα χώρο της Ογκολογικής μονάδας του Νοσοκομείου και θα περιλαμβάνουν:

1. την καταγραφή της καλωδίωσης του υφιστάμενου συστήματος ποτίσματος και αποξήλωση της.
2. την αποξήλωση του υφιστάμενου χαλασμένου προγραμματιστή.
3. την εγκατάσταση του νέου προγραμματιστή ACC2-75-DP με την πλαστική επιτοίχια βάση της εταιρείας HUNTER.
4. Την ορθή επανασύνδεση της καλωδίωσης.
5. Το προγραμματισμό του νέου προγραμματιστή για την κάλυψη των αναγκών.
6. Οποιαδήποτε τυχόν επιπλέον εργασία χρειαστεί προκειμένω να εξασφαλιστεί η καλή λειτουργία του όλου συστήματος

Μετά το τέλος των εργασιών:

1. Θα πραγματοποιηθεί εκπαίδευση του προσωπικού για την όλη λειτουργία του συστήματος.
2. Θα παραδοθεί αναλυτική τεχνική περιγραφή του συστήματος καθώς και οδηγίες εγκατάστασης και προγραμματισμού στην Ελληνική γλώσσα.
3. Θα παραδοθεί έγγραφη πενταετής (5) εγγύηση του υλικού.

**Η προσφορά θα συνοδεύεται από έγγραφο, επί ποινή αποκλεισμού, που να πιστοποιεί την ειδίκευση σε εγκαταστάσεις με συστήματα της εταιρείας Hunter**.

Οι διαγωνιζόμενοι θα πρέπει να υποβάλουν μαζί με την προσφορά τους ‘Βεβαίωση Επίσκεψης’ την οποία θα παραλάβει από την Τεχνική Υπηρεσία του Νοσοκομείου. Σε περίπτωση μη κατάθεσης της παραπάνω Βεβαίωσης, η προσφορά δε θα γίνεται δεκτή. Οι προτεινόμενες ώρες για ενημέρωση του είδους και των εργασιών που απαιτούνται είναι **08.00 πμ - 10.00 πμ**, και κατόπιν συνεννόησης με την Τεχνική Υπηρεσία.

Ο μειοδότης θα προκύψει από τη συνολική τιμή προσφοράς.

Με την κατάθεση της προσφοράς τους οι ενδιαφερόμενοι αποδέχονται όλα τα παραπάνω.